Document ID: 32009D1014

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 22ας Δεκεμβρίου 2009
για τον διορισμό των τακτικών και αναπληρωματικών μελών της Επιτροπής των Περιφερειών από την περίοδο 26 Ιανουαρίου 2010 έως 25 Ιανουαρίου 2015
(2009/1014/ΕΕ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑÏΚΗΣ ΕΝΩΣΗΣ,
Έχοντας υπόψη:
τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 300 παράγραφος 3 και 305, σε συνδυασμό με το άρθρο 8 του Πρωτοκόλλου σχετικά με τις μεταβατικές διατάξεις, το οποίο προσαρτάται στη Συνθήκη για τη λειτουργία της Ευρωπαϊκής Ένωσης και στη Συνθήκη για την Ευρωπαϊκή Ένωση,
τις προτάσεις που υπέβαλε κάθε κράτος μέλος,
Εκτιμώντας τα ακόλουθα:
(1)
Το άρθρο 300 παράγραφος 3 της Συνθήκης για τη λειτουργία της Ευρωπαϊκής Ένωσης προβλέπει ως προϋπόθεση ότι τα τακτικά ή αναπληρωματικά μέλη της Επιτροπής των Περιφερειών, πέραν του να είναι αντιπρόσωποι οργανισμού τοπικής αυτοδιοίκησης ή περιφερειακής διοίκησης, «είτε είναι αιρετά μέλη ενός οργανισμού περιφερειακής διοίκησης ή τοπικής αυτοδιοίκησης είτε είναι πολιτικώς υπεύθυνοι ενώπιον μιας εκλεγμένης συνέλευσης».
(2)
Το άρθρο 305 της Συνθήκης για τη λειτουργία της Ευρωπαϊκής Ένωσης προβλέπει ότι τα τακτικά μέλη της Επιτροπής των Περιφερειών και ίσος αριθμός αναπληρωματικών μελών πρέπει να διορίζονται από το Συμβούλιο για μια πενταετία βάσει των προτάσεων που υποβάλει κάθε κράτος μέλος,
(3)
Το άρθρο 8 του Πρωτοκόλλου σχετικά με τις μεταβατικές διατάξεις καθορίζει την κατά χώρα κατανομή των μελών της Επιτροπής των Περιφερειών,
(4)
Η θητεία των τακτικών και αναπληρωματικών μελών της Επιτροπής των Περιφερειών λήγει την 25η Ιανουαρίου 2010 και, συνεπώς, είναι σκόπιμο να διορισθούν τα νέα τακτικά και αναπληρωματικά μέλη της Επιτροπής των Περιφερειών.
(5)
Τον εν λόγω διορισμό ακολουθεί μεταγενέστερα ο διορισμός των λοιπών τακτικών και αναπληρωματικών μελών ο ορισμός των οποίων δεν ανακοινώθηκε στο Συμβούλιο πριν από την 14η Δεκεμβρίου 2009,
ΕΚΔΙΔΕΙ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Διορίζονται στην Επιτροπή των Περιφερειών για την περίοδο από 26ης Ιανουαρίου 2010 έως τις 25 Ιανουαρίου 2015:
-
ως τακτικά μέλη, τα πρόσωπα τα οποία απαριθμούνται, ανά κράτος μέλος, στο Παράρτημα Ι,
-
ως αναπληρωματικά μέλη, τα πρόσωπα τα οποία απαριθμούνται, ανά κράτος μέλος, στο Παράρτημα ΙΙ.
Άρθρο 2
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Αρχίζει να ισχύει από την ημερομηνία της έκδοσής της.
Βρυξέλλες, 22 Δεκεμβρίου 2009

Labels: 18
15